Hans Bovim

Hans Emil Bovim (født 31. mai 1915, død 4. april 2010) var rektor ved Kristelig Gymnasium 1955-1985, forkjemper for friskoler og motstandsmann under andre verdenskrig.

Under andre verdenskrig var han aktivt med i motstandsbevegelsen mot den tyske okkupasjonen av Norge, og var fange  og på Grini (etter arrestasjon i juni 1942) og i konsentrasjonsleiren Sachsenhausen i Tyskland.

Han var lærersønn, tok artium ved Akers gymnasium i 1933, og studerte matematikk og fysikk ved Universitetet i Oslo 1933–40. I 1938 ble han knyttet til Kristelig Gymnasium som timelærer; 1955 til 1985 var han skolens rektor. Våren 1970 vedtok Stortinget den første privatskoleloven som sikrer godkjente privatskoler offentlig støtte. Bovim «hadde i skrift og tale kjempet for denne loven. Han formulerte klart og tydelig prinsippet om foreldreretten, som han mente var en av grunnpilarene i et levende demokrati».Tjostolv Bergets nekrolog over Bovim i Vårt Land 12. april 2010

Bovim hadde verv i Norges Kristelige Student- og Skoleungdomslag og Den norske santalmisjon og var en av grunnleggerne av Norsk Lærerakademi.

1. juli 1985 mottok Bovim Kongens Fortjenstmedalje i gull.Tildelinger av ordener og medaljer, 1. desember 2020

 Familie 
Han giftet seg med misjonærdatteren Gunhild Ofstad (1916–2015) i juni 1945.Nekrolog for Gunhild Bovim i Aftenposten og Vårt Land 31. mars 2015 av Ingeborg Bryn Paret fikk fire barn: Else, Jon, Ragnar og Marit.

Han var onkel av professor og NTNU-rektor Gunnar Bovim.

 Referanser 

Kategori:Norske motstandsfolk under andre verdenskrig
Kategori:Norske skoleledere
Kategori:Kongens fortjenstmedalje i gull
Kategori:Fanger på Grini fangeleir